Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: A Kormány a kötelezõ egészségbiztosítás ellátásairól szóló 1997. évi LXXXIII. törvény 83. § (2) bekezdés a), c), e), h)–i), k)–m), o),
Paragraph Index: 566

2. § A Vhr. 10/A. § (2) bekezdése helyébe a következõ rendelkezés lép: „(2) A Társadalombiztosítási Ár- és Támogatási Bizottság (a továbbiakban: TÁTB) az egészségbiztosításért felelõs miniszter, az államháztartásért felelõs miniszter, a gazdaságpolitikáért felelõs miniszter, valamint a szociál- és nyugdíjpolitikáért felelõs miniszter véleményezõ, javaslattevõ szerve. A TÁTB-nak a gazdaságpolitikáért felelõs miniszter, valamint a szociálés nyugdíjpolitikáért felelõs miniszter által javasolt tagjait, továbbá az egészségbiztosításért felelõs miniszter által vezetett minisztérium, az államháztartásért felelõs miniszter által vezetett minisztérium, valamint az egészségbiztosító képviselõibõl álló tagjait és elnökét az egészségbiztosításért felelõs miniszter – az államháztartásért felelõs miniszterrel egyetértésben – nevezi ki.”

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes